

**POZIV ZA SUDJELOVANJE NA TREĆOJ**

**REVIJI TRADICIJSKE ODJEĆE I U IZBORU ZA NAJLJEPŠU HRVATICU U NARODNOJ NOŠNJI IZVAN REPUBLIKE HRVATSKE**

Poštovani,

Udruga za očuvanje i promicanje hrvatske tradicijske kulture u Bosni i Hercegovini „Stećak“ organizira u suradnji s Hrvatskom maticom iseljenika u razdoblju od 28. lipnja do 03. srpnja 2016. godine treću po redu **Reviju tradicijske odjeće i izbor najljepše Hrvatice u** **narodnoj nošnji izvan Republike Hrvatske**. Projekt podupire g. Ivan Vukadin, načelnik Općine Tomislavgrad i Vlada Herceg-Bosanske županije.

Cilj ovoga programa je susret i povezivanje Hrvata iz cijeloga svijeta u svrhu promicanja naše zajedničke tradicijske kulture, upoznavanje i pružanje potpore Hrvatima u Bosni i Hercegovini posebice u jačanju i očuvanju nacionalnog i kulturnog identiteta.

Na reviji i izboru bi sudjelovalo 27 Hrvatica iz 22 države, od Amerike, Europe, Novog Zelanda do Južnoafričke Republike

**Vrijeme održavanja:** **28. lipnja – 03. srpnja 2016. godine**.

**Program:**

28. lipnja dolazak natjecateljica u samostan-duhovni centar „Karmel sv. Ilije“

na Buškom jezeru, gdje su djevojke smještene tijekom boravka u BiH

29. lipnja u 10:00 sati fotografiranje djevojaka u narodnim nošnjama u hrvatskom

 kraljevskom gradu Kninu

30. lipnja izlet u Sarajevo

1. srpnja posjet turističkim odredištima Herceg-bosanske županije

2. srpnja u 19:00 revija i izbor najljepše Hrvatice u narodnoj nošnji izvan Republike Hrvatske u Sportskoj dvorani u Tomislavgradu.

3. srpnja odlazak djevojaka kućama.

*P.S. o mogućim izmjenama programa (fotografiranje i izleti) sudionice će na vrijeme biti upoznate.*

**Pravila za sudjelovanje:**

1. Djevojke nastupaju u narodnoj nošnji kraja odakle potječu one ili njihovi preci. Ukoliko natjecateljica nema nošnju svoga kraja, nastupa u nošnji koju izabere ona ili

društvo za koje nastupa.

2. Djevojke moraju biti u dobi između 18 i 30 godine.

3. Svaka natjecateljica može kao pratnju povesti jednu osobu/pratiteljicu koja će joj pomoći u spremanju, odijevanju i slično. Nije dozvoljeno djevojkama kao pratnju povesti momka ili zaručnika.

3. Natjecateljicama i pratnji je osiguran smještaj, prehrana i prijevoz na izlete i predstavljanja te ostali vezani troškovi za vrijeme njihovog boravka u Bosni i Hercegovini.

4. Natjecateljicama i pratnji nisu osigurani putni troškovi dolaska i odlaska iz Bosne i Hercegovine.

5. Nakon prijavljivanja, a prije natjecanja (najkasnije do 15. svibnja 2016.), sve natjecateljice trebaju poslati organizatoru svoje dvije fotografije u narodnoj nošnji: jedan portret i jednu fotografiju cijele natjecateljice (srednji plan). Poslane fotografije će se koristiti za izbor miss fotogeničnosti preko web i Facebook stranice Udruge „Stećak“ koji će prethoditi Reviji i izboru.

6. 29. lipnja će biti organizirano umjetničko fotografiranje djevojaka, a fotografije će biti iskorištene za izradu fotomonografije pod nazivom *Hrvatske djevojačke nošnje u Hrvatskoj i svijetu.* Snimanje radi profesionalni fotograf i svaka će djevojka dobiti svoju

 fotografiju - tisak na platnu veličine 50x 70 cm.

8. Pobjednica natjecanja bit će proglašena najljepšom Hrvaticom u narodnoj nošnji izvan Republike Hrvatske a uz nju će biti proglašene njena 1. i 2. pratilja i dobit će prigodne nagrade.

**Kako se prijaviti za natjecanje:**

Potrebno je ispuniti priloženi prijavni listić i najkasnije do 15. travnja 2016. godine uputiti na e-mail adresu: zvonkoocd@gmail.com a kopiju na srebrenka.seravic@matis.hr

S poštovanjem,

Srebrenka Šeravić, prof.

Rukovoditeljica Odjela za kulturu

**3. REVIJA TRADICIJSKE ODJEĆE**

**I IZBOR ZA NAJLJEPŠU HRVATICU U NARODNOJ NOŠNJI IZVAN REPUBLIKE HRVATSKE**

PRIJAVNI LISTIĆ

Ime i prezime djevojke:

Datum i godina rođenja:

Točna adresa, broj telefona/mobitela, e-mail adresa:

Naziv folklornog društva ili zajednice koju predstavlja:

Adresa, broj telefona, e-mail adresa društva:

Naziv i opis narodne nošnje u kojoj se želite natjecati:

Ime i prezime pratilje, adresa i broj telefona/mobitela, e-mail adresa:

Prijavljujem se za natjecanje:

Datum: Potpis: